Või on see pigem hoopis hetkega seotud tavapärasest veidi suurem võõrandumine seoses mu loetava raamatu ja minu mõttemaailma hetkeolukorraga? Eh, ma ei tea veel…Igatahes selles oli raamatu laenajal õigus, et peale selle raamatu lugemist ei saa enam ümbritsevat elu samamoodi elada ja  vaadata, kui varem. Ja mul on päris hea meel selle uue vaatenurga üle, mille läbi ilma ja inimesi uurin… Mu tänane Päevalehe horoskoop muidugi hoiatas, et ma liiga irreaalsusesse ei kanduks, eks tuleb vahepeal veidi tööd ka teha. Tänahommikune unenägu äratas mind igatahes hetkel, kui alustasin tööd ühe suure firma meeskonnas (justnimelt - mees…:)koolitusjuhina ja ma olin pagana rahul selle uue väljakutsega…